
Irodalmi kertek turisztikai és tájépítészeti hasznosítása. Benedek Elek kisbaconi kertjének megújítása

Az írók általában otthoni környezetben alkottak. A kertben ülve és dolgozva részletesen megfigyelték a környezetük legapróbb, percről percre történő változásait. Természeti leírásaikat gyakran saját környezetük inspirálta. Ezek a kertek az író saját örömére, a barátokkal, családdal való kikapcsolódásra, vigasztalás és felüdülés helyszínéül szolgáltak. A kutatásom célja az irodalmi kertek hasznosítási lehetőségeinek megállapítása, oly módon, hogy ezek a helyek megőrizzék egyediségüket, a megkopott genius loci megerősítésével.
Kutatás módszertana:
A kutatásom helyszínéül Benedek Elek kisbaconi kertjét választottam, viszont fontosnak tartom más hasonló kertek esettanulmányainak vizsgálatát is: Illyés Gyula tihanyi nyaralókertje, Jókai Mór Sváb hegyen található kertje és Sir Walter Scott - Abbotsford, skóciai kertje.
A vizsgálataim két fő csoportra osztottam:
1. történeti jellegű kutatások, amelyek alapját Benedek Elek Édes Anyaföldem című önéletrajzi írása és meséi, valamint gyermekei, unokái emlékiratai, az emlékház családi archívumának anyagai, illetve a birtokról megjelent írások képezik,
2. a helyszín jelenlegi állapotának felmérése: terepszemle, növényfelmérés, látványkapcsolatok elemzése és a kerti bútorzat vizsgálata.
Várt eredmények:
A kutatás során körvonalozódnak egy irodalmi kert tájépítészeti hasznosításának lehetőségei, valamint a kert lehetséges funkciói, melyek az itt élő család és az emlékházat látogatók számára is megfelelnek.



